સ્ટેશન માસ્ટરની આવી ગંભીર બેદરકારીના કારણે સેંકડો લોકોના જીવ જોખમમાં મૂકાઈ ગયા હતા. સદ્‌નસીબે કોઈ દુર્ઘટના બની નહીં. રેલવે તંત્રમાં માનવીય ભૂલના કારણે અનેક જીવલેણ અકસ્માતો થયા છે અને તેમાં હજારો લોકોએ જીવ ગુમાવ્યા છે. રેલવે તંત્ર દ્વારા આ મામલે અનેક પગલાં ભરવામાં આવે છે પરંતુ આવા કિસ્સાઓ બનતા જ રહે છે. ફરજ પર દારૂ પીને સૂઈ જવા જેવી ગંભીર ક્ષતિ કરનારા રેલવેના સ્ટેશન માસ્ટરે પોતાના નશા માટે સેંકડો લોકોનાં જીવ જોખમમાં મૂકી દીધા હતા.